
ΠΡΟΣ: Ως Πίνακας Διανομής
2. ΓΕΝΙΚΗ Δ/ΝΣΗ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ
Θέμα: «Τροποποίηση της υπό στοιχεία ΠΟΛ.1124/2015 (Β’1196) απόφασης της Γενικής Γραμματέως Δημοσίων Εσόδων περί του καθορισμού της διαδικασίας εφαρμογής των διατάξεων του άρθρου 65Α του Κώδικα Φορολογικής Διαδικασίας (ν.4174/2013, Α’170) σχετικά με το Ετήσιο Πιστοποιητικό που εκδίδεται από ορκωτούς ελεγκτές λογιστές και ελεγκτικές εταιρείες εγγεγραμμένους στο δημόσιο Μητρώο του ν.4449/2017 (Α’7), αναφορικά με την προθεσμία ηλεκτρονικής υποβολής αυτού».
ΑΠΟΦΑΣΗ
Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ
Έχοντας υπόψη:
1. Τις διατάξεις:
α)	του άρθρου 65Α του ν.4174/2013 «Φορολογικές διαδικασίες και άλλες διατάξεις» (Α΄170) και ειδικότερα της παρ. 4 αυτού.
β)	του Κεφαλαίου Α΄ του Μέρους Πρώτου του ν.4389/2016 «Επείγουσες διατάξεις για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων και άλλες διατάξεις» (Α΄94) και ειδικότερα του άρθρου 7, της παρ. 1 του άρθρου 14 και του άρθρου 41 αυτού.
γ)	της παρ. 3 του άρθρου 6 του ν.4308/2014 «Ελληνικά Λογιστικά Πρότυπα, συναφείς ρυθμίσεις και άλλες διατάξεις» (Α΄251).
δ)	του ν.4449/2017 «Υποχρεωτικός έλεγχος των ετήσιων και των ενοποιημένων χρηματοοικονομικών καταστάσεων, δημόσια εποπτεία επί του ελεγκτικού έργου και λοιπές διατάξεις» (Α’ 7).
ε)	του άρθρου 56 του ν.4825/2021 (Α΄157) περί παράτασης της προθεσμίας διεξαγωγής της Γενικής Συνέλευσης της παρ. 1 του άρθρου 119 του ν.4548/2018 (Α’104), του άρθρου 69 του ν.4072/2012 (Α’86) και του άρθρου 10 του ν.3190/1955 (Α’91) καθώς και των προθεσμιών που συνδέονται με την υποβολή πρακτικών συνελεύσεων των μετόχων ή εταίρων και εγκεκριμένων οικονομικών καταστάσεων στο ΓΕΜΗ για το έτος 2021.
στ)	της υπό στοιχεία Δ. ΟΡΓ. Α 1125859 ΕΞ 2020/23-10-2020 απόφασης του Διοικητή της Ανεξάρτητης Αρχής Δημοσίων Εσόδων, με θέμα «Οργανισμός της Ανεξάρτητης Αρχής Δημοσίων Εσόδων (ΑΑΔΕ)» (Β’ 4738).
2. Τις διατάξεις των παρ. 6 και 7 του άρθρου 3 της υπό στοιχεία ΠΟΛ.1124/2015 (Β’1196) απόφασης της Γενικής Γραμματέως Δημοσίων Εσόδων.
3. Το υπ’ αρ. 2470 ΟΙΚ./25-10-2021 έγγραφο της Επιτροπής Λογιστικής Τυποποίησης και Ελέγχων.
4. Την υπ΄ αρ. 1 της 20-1-2016 Πράξη του Υπουργικού Συμβουλίου «Επιλογή και διορισμός Γενικού Γραμματέα της Γενικής Γραμματείας Δημοσίων Εσόδων του Υπουργείου Οικονομικών» (Υ.Ο.Δ.Δ. 18), σε συνδυασμό με τις διατάξεις του πρώτου εδαφίου της παρ. 10 του άρθρου 41 του ν.4389/2016 και τις αποφάσεις υπ΄ αρ. 39/3/30-11-2017 (Υ.Ο.Δ.Δ. 689) του Συμβουλίου Διοίκησης της ΑΑΔΕ και υπ΄ αρ. 5294 ΕΞ 2020/17-1-2020 (Υ.Ο.Δ.Δ. 27) του Υπουργού Οικονομικών, με θέμα «Ανανέωση της θητείας του Διοικητή της Ανεξάρτητης Αρχής Δημοσίων Εσόδων».
5. Την ανάγκη χορήγησης παράτασης της προθεσμίας ηλεκτρονικής υποβολής των ετήσιων φορολογικών πιστοποιητικών προς διευκόλυνση των υπόχρεων επιχειρήσεων.
6. Το γεγονός ότι, από τις διατάξεις της παρούσας απόφασης, δεν προκαλείται δαπάνη σε βάρος του Προϋπολογισμού της Ανεξάρτητης Αρχής Δημοσίων Εσόδων (ΑΑΔΕ).
ΑΠΟΦΑΣΙΖΟΥΜΕ
ΑΡΘΡΟ 
ΜΟΝΟ
Στην παράγραφο 7 του άρθρου 3 της υπό στοιχεία ΠΟΛ.1124/2015 (Β’1196) απόφασης της Γενικής Γραμματέως Δημοσίων Εσόδων, προστίθεται τελευταίο εδάφιο ως εξής: «Ειδικά η προθεσμία της ηλεκτρονικής υποβολής των ετήσιων φορολογικών πιστοποιητικών που λήγει την 31.10.2021 παρατείνεται έως και την 30.11.2021».
Η απόφαση αυτή να δημοσιευτεί στην Εφημερίδα της Κυβερνήσεως.
Ο ΔΙΟΙΚΗΤΗΣ ΤΗΣ Α.Α.Δ.Ε.
Γ. ΠΙΤΣΙΛΗΣ
ΠΙΝΑΚΑΣ ΔΙΑΝΟΜΗΣ
ΑΠΟΔΕΚΤΕΣ ΓΙΑ ΕΝΕΡΓΕΙΑ
1. Όλες οι Δ.Ο.Υ.
2. Κέντρο Ελέγχου Μεγάλων Επιχειρήσεων (Κ.Ε.ΜΕ.ΕΠ.)
3. Κέντρο Ελέγχου Φορολογουμένων Μεγάλου Πλούτου (Κ.Ε.ΦΟ.ΜΕ.Π.)
4. Εθνικό Τυπογραφείο (στην ηλεκτρονική διεύθυνση ‘’webmaster.et@ et.gr‘’) για δημοσίευση της Απόφασης
5. ΔΙ.Σ.ΤΕ.ΠΛ. (για ανάρτηση στην ιστοσελίδα της ΑΑΔΕ)
ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ
1. Γραφείο Υπουργού Οικονομικών
2. Γραφείο Υφυπουργού Οικονομικών
3. Επιτροπή Λογιστικής Τυποποίησης και Ελέγχων
4. Φορολογικές Περιφέρειες
5. Αποδέκτες πινάκων Β’, Ζ’ (οι αριθ. 1 και 7), Η’ (εκτός των αριθ. 4, 10 και 11), και Ι’ (οι αριθ. 1 και 4)
ΕΣΩΤΕΡΙΚΗ ΔΙΑΝΟΜΗ
1. Γραφείο Διοικητή Ανεξάρτητης Αρχής Δημοσίων Εσόδων
2. Προϊσταμένους των Γενικών Διευθύνσεων Φορολογικής Διοίκησης και Ηλεκτρονικής Διακυβέρνησης
3. Διεύθυνση Νομικής Υποστήριξης
4. Αυτοτελές Τμήμα Συντονισμού Μεταρρυθμιστικών Δράσεων και Επικοινωνίας
5. Διεύθυνση Ελέγχων – όλα τα Τμήματα
